
	שם הטופס: חוות דעת מקצועית במסגרת כוונה להתקשר עם ספק יחיד/ספק חוץ

	פרק ראשי: התקשרויות ורכישות
	מספר הוראה: 7.8.2

	פרק משני: פטור ממכרז
	מספר טופס: ט. 7.8.2.1



	משרד:
	החינוך

	יחידה מזמינה:
	דוברות 

	תאריך:
	22.7.2025


אל: ועדת המכרזים 
הנדון: חוות דעת מקצועית במסגרת כוונה להתקשר עם ספק יחיד/ ספק חוץ
הבקשה מסתמכת על תקנה  ( 3(29) / ( 3(31) (סמן את התקנה המתאימה) לתקנות חובת מכרזים ועל הוראות תכ"ם מס' 7.8.1 ו-7.8.2.
	תיאור מהות ההתקשרות (רקע ופירוט התכונות של הטובין/השירות/העבודה)

	ההתקשרות המבוקשת נוגעת לרכישת חבילת חסות מוגדרת מראש לאירוע ציבורי חיצוני, המופק באופן בלעדי על ידי ערוץ 14.

האירוע – "ועידת הזהות היהודית" – עתיד להתקיים באולפני הערוץ במהלך חודש אוגוסט 2025, ולהיות משודר בשידור חי בטלוויזיה ובדיגיטל. מדובר באירוע עצמאי, שמתקיים על פי החלטת הספק בלבד, ומתוכנן להתקיים ללא תלות בהשתתפות המשרד.

החסות המוצעת למשרד החינוך כוללת: נראות לוגואית, אזכור שמה של התוכנית לזהות יהודית, אפשרות להשתתפות נציגים מטעמו בפאנלים נבחרים, והזכות לשימוש חוזר בתכני ההפקה לצרכים מקצועיים. תנאים אלה הוגדרו מראש על ידי הספק ואינם ניתנים לשכפול או להזמנה מספק אחר.

המהות המקצועית של ההתקשרות היא ניצול הזדמנות חיצונית קיימת – תוך מימוש מרבי של כלים תקשורתיים לצורך קידום מדיניות תוכניתית – מבלי שלמשרד יש שליטה, בעלות או אחריות על האירוע כולו.


האם קיים בנושא זה מכרז מרכזי של החשב הכללי או גורם ממשלתי מוסמך אחר?          (  כן     (  לא

סוג ההתקשרות: (סמן X במקום המתאים)
	   (  טובין
	(  שירותים
	(  ביצוע עבודה



	שם הספק:
	ערוץ 14

	מספר הספק 

(ח.פ/ח.צ/ע.מ/מספר עמותה) 
	514812403

	ספק זה הנו: 
	(      ספק יחיד    
	( ספק חוץ 

	אומדן / שווי ההתקשרות:
	210,000 ₪ (לא כולל מע"מ)

	תקופת ההתקשרות: 
	19.8.2025


נימוקים כי הספק הוא ספק יחיד או כי הטובין הם טובי חוץ

(במקרה הצורך ניתן לצרף עמודים נוספים וכל מסמך רלוונטי נוסף)

נא להתייחס לסעיפים הבאים: 

1. האמצעים שבהם נערכו בדיקות לאיתור ספקים נוספים והכנת חוות דעת כולל פירוט מקורות מידע ופעולות שננקטו (לדוגמה חיפוש באינטרנט, התכתבות עם ספקים, פגישה או שיחה עם ספקים וכדומה).

2. ממצאי הבדיקה (אם ישנם ספקים נוספים בתחום ההתקשרות, יש לפרט את הסיבות לאי התאמתם לביצוע ההתקשרות עימם ואת הסיבות להיות הספק שלגביו נכתבה חוות הדעת ספק יחיד/ספק חוץ)

3. נימוקים והערות נוספות
	נימוקים: 

1. האמצעים שבהם נערכו בדיקות לאיתור ספקים נוספים:

· בוצעה סקירה של ועידות החינוך הקיימות או המתוכננות לשנת תשפ"ו מטעם גופי תקשורת ארציים: חדשות 12, חדשות 13, כאן 11, Ynet, ישראל היום, מעריב, הארץ.
· נבדקו פרסומים רשמיים, הודעות דוברים, אתרי חדשות ומערכות ניטור מדיה (IFAT).
· נעשה בירור ישיר עם לשכת הדוברות ועם יועצים חיצוניים המעורבים בתחום האירועים והועידות, לרבות חברות הפקה המתמחות בשוק זה.
· נבחן ההקשר הציבורי–תקשורתי של נושא הזהות היהודית בשנת הלימודים הקרובה – ולא נמצאה יוזמה מקבילה או מתחרה.

2. ממצאי הבדיקה:

· ערוץ 14 הוא הגוף היחיד שהפיק, יזם והכריז על קיום ועידה תקשורתית נרחבת בנושא זהות יהודית, המשודרת בפלטפורמה טלוויזיונית בשידור חי ובפלטפורמות דיגיטליות.

· מדובר בהצעה ספציפית ובלתי ניתנת לשכפול – האירוע יתקיים במתכונת אחת, בתאריך שנקבע מראש, ועם תנאים אחידים לכל הגופים המעוניינים בחסות. אין אפשרות להזמין שירות זה מספק אחר.
· האירוע איננו בבעלות או בשליטת משרד החינוך, ולא מדובר ברכש שירות הניתן לבחירה – אלא בהצטרפות להצעה קיימת מצד ספק יחיד המארגן אותה באופן בלעדי.

3. נימוקים והערות נוספות:

· המהות של ההתקשרות – רכישת חסות על אירוע ציבורי בעל נראות תקשורתית רחבה – מחייבת זיקה מלאה ליוזמה של הספק. כל ערוץ או גוף תקשורת מפיק את האירועים שלו בעצמו, ולפיכך כל התקשרות מסוג זה תיעשה מול ספק ייחודי בלבד.

· ערוץ 14 פונה לקהלים ייחודיים – בעלי זיקה לזהות, מסורת וציונות – שהם אוכלוסיות המגלה עניין עמוק במדיניות משרד החינוך בתחום הזהות היהודית. אין פלטפורמה אחרת שפונה לאותם קהלים בעיתוי, בהיקף ובמסר הזה.

משרד החינוך נותן חסות לאורך השנים לעשרות ועידות של כלי תקשורת מרכזיים, בכלל זה Ynet, ישראל היום ונוספים. השתתפות בוועידה זו משמרת את העיקרון המינהלי של שוויון ושותפות מול כלל גופי המדיה – והחרגה תעמוד בניגוד לגישה שהמשרד עצמו קידם לאורך השנים.

כל ניסיון לייצר מהלך מקביל שלא דרך ערוץ 14 – יחייב הקמה עצמאית של אירוע תקשורתי נרחב בתקציב גבוה פי כמה, וללא היתרונות התקשורתיים הגלומים בהצטרפות ליוזמה קיימת.


חוות דעתי זו ניתנת מתוקף היותי הסמכות המקצועית לנושא זה.

בכבוד רב,                                               

	עמנואל גורליק

